Diari Oficial de la Generalitat Valenciana


Sumari del DOGV 8548, del 15-05-2019 (2019/4532)

RESOLUCIÓ de 16 d'abril de 2019, de la Conselleria d'Educació, Investigació, Cultura i Esport, per la qual es modifica l'autorització del centre privat de formació professional Fempa, d'Alacant, per supressió d'un cicle formatiu de grau mitjà autoritzat, d'un cicle formatiu de grau superior autoritzat i autoritzar un cicle de grau superior.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8548

Data del DOGV
:   15-05-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/4532


Data del document
:   16-04-2019

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Correcció d'errades

 Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 16 d'abril de 2019, de la Conselleria d'Educació, Investigació, Cultura i Esport, per la qual es modifica l'autorització del centre privat de formació professional Fempa, d'Alacant, per supressió d'un cicle formatiu de grau mitjà autoritzat, d'un cicle formatiu de grau superior autoritzat i autoritzar un cicle de grau superior. [2019/4532]  
  
Antecedents de fet  
Primer. L'expedient 2018/063 ha sigut iniciat a instàncies del representant del centre privat de formació professional Fempa, d'Alacant, amb número de codi 86213747, situat al carrer Benijófar (Pol. industrial Aigua Amarga) 4 d'Alacant, on sol·licita la modificació de l'autorització del centre per supressió del cicle formatiu de grau superior d'Eficiència Energètica i Energia Solar, supressió del cicle formatiu de grau mitjà de Gestió Administrativa, autorització del cicle formatiu de grau superior de Gestió de Vendes i Espais Comercials i modificació d'horaris dels ensenyaments ja autoritzats.  
  
Segon. La Direcció General de Centres i Personal Docent va emetre un informe favorable de 17 de gener de 2019 sobre la proposta d'instal·lacions i ús educatiu presentada en la sol·licitud de l'interessat de conformitat amb la normativa vigent.  
Tercer. La Direcció Territorial competent en matèria educativa va emetre un informe favorable de la sol·licitud de l'interessat el 25 de febrer de 2019, que inclou l'informe favorable de la Unitat Tècnica de Construccions de 22 de febrer de 2019 respecte a les instal·lacions.  
Quart. La Inspecció Educativa va emetre un informe favorable sobre l'ús educatiu i adequació de la modificació sol·licitada, el 5 d'abril de 2019, sempre que es garantisca que l'alumnat és coneixedor durant els processos d'admissió i matrícula de l'organització horària del cicle formatiu, que inclou canvi de torn en promocionar de curs, a fi d'evitar possibles perjudicis a l'alumnat que, per circumstàncies personals o laborals, no tinga possibilitat d'adaptar-se a l'esmentat canvi de torn, de conformitat amb la normativa aplicable.  
  
Fonaments de dret  
1r. Vista la proposta del director general de Centres i Personal Docent i de conformitat amb la proposta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, en virtut de la delegació establida en la Resolució de 26 d'octubre de 2016, l'òrgan competent per a dictar la present resolució és el secretari autonòmic d'Educació i Investigació.  
2n. Vist el compromís de la titularitat del centre de presentar la relació del professorat i les titulacions respectives abans de l'inici del curs escolar, de conformitat amb la legislació aplicable.  
3r. Vista la Llei orgànica 8/1985, de 3 de juliol, reguladora del dret a l'educació; la Llei orgànica 2/2006, de 3 de maig, d'Educació, modificada per la Llei orgànica 8/2013, de 9 de desembre, per a la millora de la qualitat educativa; el Reial decret 132/2010, de 12 de febrer, pel qual s'estableixen els requisits mínims dels centres que impartisquen els ensenyaments del segon cicle de l'Educació Infantil, l'Educació Primària i l'Educació Secundària; i el Reial decret 332/1992, de 3 d'abril, sobre autoritzacions de centres docents privats per a impartir ensenyaments de règim general no universitaris, modificat pel Reial decret 131/2010, de 12 de febrr, resolc:  
  
Primer  
Aprovar la modificació de l'autorització del centre que a continuació s'indica en els termes que s'especifiquen:  
Denominació genèrica del centre: centre privat de Formació Professional.  
Denominació específica del centre: Fempa.  
Titular: Federación de Empresarios del Metal Provincia de Alicante.  
Domicili: carrer Benijófar (Pol. industrial Aigua Amarga).  
Localitat: Alacant.  
Província: Alacant.  
Codi: 67416004.  
Modificació que s'autoritza:  
- Supressió del cicle formatiu de grau superior d'Eficiència Energètica i Energia Solar.  
- Supressió del cicle formatiu de grau mitjà de Gestió Administrativa  
- Autorització del cicle formatiu de grau superior de Gestió de Vendes i Espais Comercials.  
- Modificació d'horaris dels ensenyaments ja autoritzats sempre que es garantisca que l'alumnat és coneixedor durant els processos d'admissió i matrícula de l'organització horària del cicle formatiu, que inclou canvi de torn en promocionar de curs, a fi d'evitar possibles perjudicis a l'alumnat que, per circumstàncies personals o laborals, no tinga possibilitat d'adaptar-se a l'esmentat canvi de torn.  
  
El centre quedarà configurat amb la següent composició:  
  
Cicles formatius de grau mitjà de Formació Professional  
Família d'Electricitat i Electrònica  
1 cicle (1r i 2n curs) d'Instal·lacions Elèctriques i Automàtiques, amb 30 llocs escolars per curs, impartits al matí.  
Família de Transport i Manteniment de vehicles  
1 cicle (1r i 2n curs) d'Electromecànica de Vehicles Automòbils, amb 20 llocs escolars per curs, impartits al matí.  
Cicles formatius de grau superior de Formació Professional  
Família d'Administració i Gestió  
1 cicle (1r i 2n curs) d'Administració i Finances, amb 30 llocs escolars per curs, impartits a la vesprada.  
Família d'Electricitat i Electrònica  
1 cicle (1r i 2n curs) de Sistemes Electrotècnics i Automatitzats, amb 30 llocs escolars per curs, impartits a la vesprada.  
Família d'Informàtica i Comunicacions  
1 cicle (1r i 2n curs) de Desenvolupament d'Aplicacions Multiplataforma, amb 20 llocs escolars per curs, impartits a la vesprada.  
Família de Transport i Manteniment de Vehicles  
1 cicle (1r i 2n curs) d'Automoció, amb 20 llocs escolars per curs, impartits a la vesprada.  
Família comerç i màrqueting  
1 cicle (1r i 2n curs) Gestió de Vendes i Espais Comercials, amb 28 llocs escolars per curs, impartits al matí.  
La present autorització donarà lloc a la corresponent inscripció en el Registre de Centres Docents de la Comunitat Valenciana.  
  
Segon  
La present resolució tindrà efectes des de la data en què es dicta; no obstant això, els seus efectes acadèmics s'entén referits a l'inici del curs escolar 2019-2020.  
De conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 10, 25 i 46 de la Llei 29/1998, de 23 de juliol, reguladora de la jurisdicció contenciosa administrativa, contra la present resolució, que esgota la via administrativa, es podrà interposar recurs potestatiu de reposició o plantejar directament recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant el conseller d'Educació, Investigació, Cultura i Esport en el termini d'un mes a comptar des de l'endemà de la notificació d'aquesta resolució.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació d'aquesta resolució.  
Per als interessats que no siguen objecte de notificació els terminis començaran a comptar des de l'endemà de la publicació d'aquesta resolució en el Diari Oficial de la Generalitat Valenciana.  
  
València, 16 d'abril de 2019.- El conseller d'Educació, Investigació, Cultura i Esport, p. d. (R 26.10.2016), el secretari autonòmic d'Educació i Investigació: Miguel Soler Gracia.